Imbru-dagar 2020 hefjast formlega miðvikudaginn 29. janúar með fyrirlestri Andra Snæs Magnasonar í Urðarbrunni . Þar á eftir fylgir svo vönduð ( og vonandi skemmtileg ) dagskrá fyrir nemendur FG . Árshátíð nemenda rekur svo smiðshöggið á Imbruna á fimmtudagskvöldið . Engin kennsla er síðan á föstudaginn og hefst kennsla í FG ekki aftur fyrr en mánudaginn 3. febrúar . Kennslu á miðönn lýkur síðan miðvikudaginn 12. febrúar . Hvetjum nemendur til að skrá sig á viðburði og taka þátt í Imbrunni . Imbru-dagar 2020 hefjast formlega miðvikudaginn 29. janúar með fyrirlestri Andra Snæs Magnasonar í Urðarbrunni . Þar á eftir fylgir svo vönduð ( og vonandi skemmtileg ) dagskrá fyrir nemendur FG . Árshátíð nemenda rekur svo smiðshöggið á Imbruna á fimmtudagskvöldið . Engin kennsla er síðan á föstudaginn og hefst kennsla í FG ekki aftur fyrr en mánudaginn 3. febrúar . Kennslu á miðönn lýkur síðan miðvikudaginn 12. febrúar . Hvetjum nemendur til að skrá sig á viðburði og taka þátt í Imbrunni . Nokkuð langt er síðan sá skóli hefur komist í sjónvarpskeppnina . Á vef RÚV er listi yfir fyrstu viðureignirnar og er hann svona : 31. janúar Tækniskólinn - Borgarholtsskóli 7. febrúar Fjölbrautaskólinn við Ármúla - Fjölbrautaskólinn í Garðabæ 14. febrúar Kvennaskólinn í Reykjavík - Menntaskólinn í Reykjavík 21. febrúar Menntaskólinn á Ísafirði - Verzlunarskóli Íslands ÁFRAM FG !! Lið FG tryggði sér þátttökurétt í sjónvarpskeppni Gettu betur þegar liðið vann Fjölbrautaskóla Austur-Skaftafellssýslu með 21 stigi gegn 12 stigum FSA . Alls eru því átta lið komin í sjónvarpskeppnina , en lesa má betur um það í frétt á RÚV . Vel gert FG og við hlökkum til gláps ! Það líður að frumsýningu á nýju leikriti hjá Verðandi , leikfélagi FG . Í ár verður íslenskt stykki sýnt og hefjast sýningar 6. mars . Í tilkynningu frá Verðandi segir : ,, Söngleikur ársins heitir Reimt og er frumsaminn söngleikur eftir Karl Ágúst Úlfsson ( texti og handrit ) og Þorvald Bjarna Þorvaldsson ( Todmobile , tónlist ) . Einnig hefur slegist í lið með okkur dóttir Karls sem heitir Brynhildur Karlsdóttir , en hún sér um dansinn . Flétta sögunnar er á þann veg að tveir landsfrægir leikarar á eftirlaunum eru plataðir í að kaupa gamalt sveitahótel sem er á síðasta snúningi , í leit að nýjum tækifærum . Það bætir gráu ofan á svart að aldagömul beinagrind án hauskúpu finnst rétt við bæinn . " Tugir koma að sýningunni og í leikarahópnum eru yfir 40 nemendur . Karl Ágúst Úlfsson er einn þekktasti gamanleikari Íslands og Þorvaldur er risanafn í íslenskri tónlist , enda heilinn á bakið stórsveitina Todmobile . Lið FG hóf keppni í spurningarkeppni framhaldskólanna , Gettu betur , mánudaginn 8. janúar þegar liðið mætti Menntaskólanum í Borgarfirði . Lauk þeirri viðureign með sigri okkar fólks , FG vann með 22 stigum gegn 16 stigum Borgfirðinga . Þar með er ljóst að FG er komið í aðra umferð keppninnar , en þá mætast lið FG og Framhaldsskólans í Austur-Skaftafellssýslu ( FAS ) . Besti árangur FG í Gettu betur var árið 2018 þegar lið FG vann keppnina . Lið FG skipa ( f.v. ) : Kjartan Leifur Sigurðsson , Sara Rut Sigurðardóttir og Óttar Egill Arnarsson . Þjálfarar liðsins eru meðal annars liðsmenn sigurliðsins frá 2018 . Það er víst æft stíft um þessar mundir . Gott gengi ! Nemendafélag FG , NFFG , hélt fyrir skömmu góðgerðarbingó í Urðarbrunni og tókst það með ágætum . Það var haldið til styrktar Barnaspítala Hringsins , en Hringurinn er kvenfélag sem stofnað var árið 1904 og hefur styrkt Barnaspítalann dyggilega í gegnum árin . Fulltrúar NFFG , Anna Sóley og Eygló Birna skruppu síðan niður á Barnaspítala eftir bingóið og afhentu þar gjafir , eins og meðfylgjandi mynd sýnir . Vel gert NFFG , góð samfélagsvitund ! Föstudaginn 13 ( ! ) desember síðastliðinn tóku nokkrir nemendur sig til í anddyri skólans og skelltu í hraðskákmót á meðan dagsbirtu naut . Eins og sjá má á neðri myndinni var allt " í beinni " á samfélagsmiðlum . Hart var tekist á og mannfallið mikið ! Talið er að sögu skákarinnar megi rekja að minnsta kosti 1500 ár aftur í tímann , til Indlands , og þess svæðis sem einu sinni kallaðist Persía . Þess má einnig geta Íslendingar eiga óvenju marga stórmeistara í skák , miðað við hina margfrægu höfðatölu . Gott ef við áttum ekki , eða eigum heimsmet í þessu . Hvernig væri nú að skella í Skákfélag FG ?